Peetrikese unenägu

"Peetrikese unenägu" on 1958. aastal valminud Eesti nukufilm, mille lavastaja on Elbert Tuganov, kes on ka nukufilmi žanri rajaja Eestis.  

Film põhineb taani kirjaniku Jens Sigsgaardi muinasjutul "Palle üksi maailmas". Animafilmi keskne tegelane on Peetrike, kes leiab ühel hommikul, et on maailmas täiesti üksi. Ta hakkab vallatusi tegema ja satub pööraste tempude tõttu väga täbarasse olukorda. Viimaks selgub, et see kõik oli üksnes halb unenägu.

Animafilmi filmimist alustati 8. novembril 1957. aastal.Jaanus Kulli "Elbert Tuganov: ""Peetrikese unenägu" vaadates lähevad kõrvad punaseks". Õhtuleht, 27. november 2002. Tollal algajate Eesti animafilmitegijate tööd kergendas asjaolu, et filmis tegutses vaid üks nukk. Filmi andis käiku Tallinnfilmi stuudio direktor Nikolai Danilovitš omal riisikol, sest tegemist oli tollal ühe esimese katsetusega selles animafilmi valdkonnas. Hiljem kiideti film Moskvas heaks ja rahastati see tagantjärele.

Film on digitaalselt taastatud 2014. aastal.

 Viited 

Kategooria:1958. aasta filmid
Kategooria:Eesti animafilmid